《贺牛文野七十一》
宋代·林震

白发壶中诀，清尊海上仙。初衣遂鸿举，彩服俱象贤。

此去一百岁，直须三十年。凡数起于一，乘之将及千。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。